Mats Lindh

Mats Lindh (s. 12. syyskuuta 1947 Orsa) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Sapporon olympialaisissa 1972 ja kaksissa MM-kilpailuissa, joissa hän saavutti kaksi MM-pronssia. Lindh edusti seuratasolla kotimaassaan Mora IK:ta kausina 1966–1970, Örebro SK:ta kaudella 1970–1971 sekä Västra Frölundaa kausina 1971–1975 ja 1977–1982. Kaudet 1975–1977 hän pelasi Pohjois-Amerikan WHA-liigassa Winnipeg Jetsin joukkueessa ja voitti liigan mestaruuden kaudella 1975–1976. Hän pelasi WHA:ssa yhteensä 138 runkosarjaottelua, joissa hän teki 33 maalia ja sai 32 syöttöpistettä, sekä 33 pudotuspeliä, joissa hänen tehopisteensä olivat 4 + 9.

Lähteet 

Ruotsalaiset jääkiekkoilijat
Vuonna 1947 syntyneet
Elävät henkilöt